Salomé Limón

Salomé Limón (Espainia, ) espainiar soinu-ekoizle, -konpositore, -ingeniari eta -diseinatzailea da. Bost Latin Grammy irabazi ditu. Emakume Ekoizleen eta Audio Ingeniarien Iberoamerikako Elkartea sortu eta zuzentzen du. Bere berezitasunen artean musika flamenkoa dago.

 Bizitza 
Txikitan solfeoa ikasi zuen. Geroago, musika-irakasle ikasketak egin zituen Madrilgo Unibertsitate Konplutentsean (1997-2000). Javier Limónen arreba da.

 Lan ibilbidea 
Soinu Operadore Teknikoa izan zen CES Irudi eta Soinu Goi Eskolan (2001-2003) eta Berklee Musika Eskolan. 2004an produktore lanetan hasi zen, soinu ingeniari. Javier Limónen nebarekin Casa Limón estudioan hasi zen lanean, laguntzaile gisa lehenik, gero Berlinen denboraldi bat egin ostean, ingeniari gisa, eta geroago bere kantuak ekoizten eta konposatzen hasi zen.

Bere lehen proiektua Andres Calamaroren "El cantante" albuma izan zen. Gero, Paco de Lucia, Anoushka Shankar, Chick Corea, John Legend, Vampire Weekend, Enrique eta Estrella Morenterekin lan egin zuen, baita Emilio Aragonen Homenaje a Lorca ere, Alba Molina eta Mala Rodriguezekin edo Maria del Mar Rodriguez Carnerorekin (Chambaoko La Mari) batera grabatua.

Bost Latin Grammy irabazi ditu Pepe de Luciarekin, edo 2017an Michel Camilo eta Tomatitoren Spain Foreverrekin, eta 5 urtez jarraian izendatu dute soinu ingeniari onena Latin Grammy Akademian.

2006an hasi zuen Zinemaren industriako ibilbidea, David Truebaren Bienvenido a Casa filmerako musika grabatu zuenean. Bajo las Estrellas (2007) filmean grabazio teknikari gisa ere lan egin zuen. Geroago, soinuaren editore gainbegiralea izan da Ismael (2013) eta Casi 40 (2018) filmetan.

2015ean “De Mujer a Mujer” grabatu, nahastu eta ekoiztu zuen, lehen mailako 14 emakume abeslari espainiarrek osatutako mundu mailako musika proiektua, Vicent Ferrer Fundazioarekin elkarlanean.

2016an, “Spain Forever”, Salomé Limónek ekoiztutako Michel Camilo eta Tomatitoren albumak, Album Instrumental Onenaren Grammy Latinoa irabazi zuen. María Toledoren laugarren diskoa, “Magnético”, ere ekoitzi, grabatu eta nahastu zuen, eta beste Grammy Latino baterako, Soinu Ingeniaritza Hoberenerako eta Flamenko Album Hoberenerako izendatua izan zen.

2017an Londresen zuzenean grabatutako “Live in London” diskoaren nahasketan Michel Camilorekin elkarlanean jarraitzu zuen. Paquito de Riverari egindako omenaldi bat grabatu eta nahastu zuen Hernán Milla eta Carlos Canoren eskutik, “Por la Rivera de Paquito”.  

2019an Berklee College of Music-en eta RTVE Institutuan eskolak ematen jarraitu zuen. Soinu-diseinua eta dokumentalen nahasketak egin zituen, hala nola David Truebaren “Salir de casa” eta “Si me borrara el viento lo que yo canto” edo Elena Molinaren “All I need is a ball”. Eta Mala Rodriguezen kantu berrien ahotsak grabatu zituen.

2021ean Sandra Carrascoren "Sigue luchando como una reina" diskoaren ekoizpenean hartu zuen parte. Soinu-diseinua eta dokumentalen nahasketak egin zituen, hala nola 20 años ACCEDER, Emilio Aragonen bakarkako disko berria grabatu eta nahastu zuen, eta Movistar TVko “B.S.O. con Emilio Aragonekin” programan hartu zuen parte.

2022an, David Truebaren El hombre bueno filma diseinatu eta nahastu zuen. Guillermo García-Ramos senarrarekin film labur bat koproduzitu zuen, eta bere abestiak konposatzen jarraitu zuen. Gainera, artista ospetsuekin, esate baterako, Emilio Aragon zein artista berriekin, adibidez Tessa Whiten lanak grabatu eta nahastu zituen.

 Aintzatespenak 

 2023an, Forbes aldizkariak negozioen munduko 100 espainiar sortzaileenen zerrendan sartu zuen.
 2016an, “Spain Forever”, Salomé Limónek ekoiztutako Michel Camilo eta Tomatitoren albumak, Album Instrumental Onenaren Grammy Latinoa irabazi zuen.
 5 urtez jarraian izendatu dute soinu ingeniari onena Latin Grammy Akademian.

 Erreferentziak 

 Kanpo estekak 
 Salomé Limón, Gonzalo Ramosek elkarrizketatua - Flamenkoaren grabazioa eta nahasketa
 Nola grabatu flamenkoa? RTVE Institutua 2019

Kategoria:Espainiarrak
Kategoria:Soinu teknikariak